අතීතයේ අද තරමට කැබිලිති දේවාලය රටපුරා ජනප්‍රිය නොවිණ. එදා පානම් පත්තුවේ වැසියෝත් රුහුණේ වැසියෝත් අලුත් සහල් මංගල්‍යය පැවැත්වීම සඳහා ගියේ කැබිලිත්තටය. තමන්ගේ ගම් බිම් පාළුවෙද්දී, භව බෝග නොයෙක් උපද්‍රවවලින් විනාශ වෙද්දී තම දුක කැබිලිත්තට ගොස් කියා පෑවෝය. කුඹුරු සරුසාරවී හේන්වල භව බෝග පිරුන විට මෙහි ගොස් දෙවියන්ට පළමුව පුද පූජා පැවැත්වූහ. ඒ අනුව සිරිතක් ලෙස අලුත් සහල් මංගල්‍යය අනාදිමත් කාලයක සිට කැබිලිත්ත කේන්ද්‍ර කරගෙන සිදුව ඇත. හුදෙක් එය පානම හා රුහුණු වැස්සෝ සිදු කළේ ඉතාම සංයමයෙන් හා ඉවසීමෙන් යුක්තවය. දෙවියන් භාවනාවෙන් වැඩ සිටින නිසා ඊට කරදර නොවන පරිදිය.
එදා පානම් පත්තුවේ හා රුහුණේ වැසියෝ අලුත් සහල් මංගල්‍යය පැවැත්වීම සඳහා ගියේ කොහේටද?
කැබිලිත්තටය